भास्कर संवाददाता| पीलीबंगा
भास्कर संवाददाता| पीलीबंगा
माकपातहसील कमेटी की एक बैठक शुक्रवार को कामरेड गोपाल बिश्नोई की अध्यक्षता में हुई। जिला सचिव एवं पर्यवेक्षक कामरेड रघुवीर वर्मा ने राज्य की भाजपा सरकार की नीतियों को आमजन का विरोधी बताते हुए सरकार की दमनकारी नीतियों की कड़ी निंदा की। जिला कमेटी सदस्य मनीराम मेघवाल ने बताया कि राज्य सरकार की इन जनविरोधी नीतियों के विरुद्ध एवं टोल टैक्स, बिजली, पानी, सड़क निर्माण भ्रष्टाचार आदि समस्याओं को लेकर माकपा द्वारा 7 जनवरी को क्षेत्र में प्रदर्शन किया जाएगा। बैठक में माकपा की तहसील सचिव कमला मेघवाल, महेंद्र सिंह, विनोद मांवर, शेर सिंह, मेवाराम कालवा, शंकर सोनी, चुन्नीलाल पंवार बग्गा सिंह सहित अनेक कार्यकर्ताओं ने भाग लिया।
सरकार की जनविरोधी नीतियों के खिलाफ माकपा 7 को करेगी प्रदर्शन
bho_Deva bho_Deva hin_Deva hin_Deva